CELEX: 62010TN0389
Language: ro
Date: 2010-09-13 00:00:00
Title: Cauza T-389/10: Acțiune introdusă la 13 septembrie 2010 — SLM/Comisia

6.11.2010   
            
            
               RO
            
            
               Jurnalul Oficial al Uniunii Europene
            
            
               C 301/46
            
         Acțiune introdusă la 13 septembrie 2010 — SLM/Comisia
   (Cauza T-389/10)
   ()
   2010/C 301/74
   Limba de procedură: italiana
   
      Părțile
   
   
      Reclamantă: Siderurgica Latina Martin SpA (SLM) (Ceprano, Italia) (reprezentanți: G. Belotti, avocat, F. Covone, avocat)
   
      Pârâtă: Comisia Europeană
   
      Concluziile reclamantei
   
   
               —
            
            
               Cu titlu preliminar sau în principal, anularea Deciziei C(2010) 4387 final a Comisiei Europene din 30 iunie 2010 (cazul COMP/38344 — Oțel pentru precomprimare);
            
         
               —
            
            
               în subsidiar, reducerea amenzii aplicate.
            
         
      Motivele și principalele argumente
   
   Decizia atacată în prezenta cauză este aceeași cu cea în discuție în cauza T-385/10, Arcelormittal Wire France și alții/Comisia.
   În susținerea concluziilor sale, societatea reclamantă invocă următoarele:
   
                
            
            
               Pentru anularea deciziei: neobișnuita și nejustificata durată a procedurii administrative, care a prejudiciat grav exercitarea dreptului la apărare al reclamantei, în special în ceea ce privește faptele intervenite în perioada de doi ani cuprinsă între 1997 și 1999, cu alte cuvinte cu 10 ani înainte de Comunicarea privind obiecțiunile din septembrie 2008.
            
         
                
            
            
               Pentru reducerea amenzii aplicate:
               
                            
                        
                        
                           Nemotivarea cuantumului sancțiunii, în măsura în care nu rezultă cu claritate baza de calcul și cifra de afaceri utilizate de Comisie cu ocazia sancționării reclamantei.
                        
                     
                            
                        
                        
                           Încălcarea plafonului de 10 % din cifra de afaceri.
                        
                     
                            
                        
                        
                           Nemotivarea majorărilor aplicate.
                        
                     
                            
                        
                        
                           Greșita aplicare a orientărilor privind calcularea amenzilor din 2006, precum și a celor din 1998, în vigoare nu doar la momentul producerii faptelor imputate, ci și în cursul primilor patru ani ai procedurii.
                        
                     
                            
                        
                        
                           Greșita apreciere a duratei participării reclamantei la înțelegere, în măsura în care nu s-a întemeiat pe un număr mai mare de constatări obiective.
                        
                     
                            
                        
                        
                           Neluarea în considerare a circumstanțelor atenuante, în speță rolul secundar demonstrat al reclamantei în producerea faptelor imputate, cota sa limitată de piață precum și ineficiența înțelegerii.
                        
                     
                            
                        
                        
                           Prescripția s-ar fi împlinit, nicio măsură de natură a suspenda termenul acesteia neintervenind în cursul celor cinci ani care au urmat inspecției surpriză.